Jafetas

Jafetas – Senojo Testamento personažas, minimas Pradžios knygoje, Nojaus sūnus, Semo ir Chamo brolis. Penkiaknygės Kunigų šaltinyje Jafetas laikomas trečiuoju Nojaus sūnumi, o senesniame Jahvistiniame (Pradžios 9,20–27) – antruoju.Japheth. Britannica Online Encyclopedia. Nuoroda tikrinta 2023-04-15.

Vedė prieš tvaną, su šeima išsigelbėjo tėvo pastatytame laive. Po tvano Jafetas susilaukė 7 sūnų – Gomero, Magogo, Madajo, Javano, Tubalo, Mešecho bei Tyro – ir 7 anūkų.Jafetas. Visuotinė lietuvių enciklopedija. Nuoroda tikrinta 2023-04-15.

Anot Biblijos, iš Jafeto kilusios įvairios tautos, gyvenusios į šiaurę ir vakarus nuo Mesopotamijos ir Sirijos (nuo Mažosios Azijos iki Medijos), jos dar įvardijamos jafetitais.Religijotyros žodynas. – Vilnius: Mintis, 1991, 162 psl.

 Išnašos 

Kategorija:Senojo Testamento veikėjai